b"\n_START_ARTICLE_\nGanito Kami Noon, Paano Kayo Ngayon?\n_START_SECTION_\nBuod ng pelikula\n_START_PARAGRAPH_\nAng bahay kubo na tinuring tahanan ni Kulas (De Leon) ay nasunog bunga ng kanyang kapabayaan. Sapilitang nilisan ang bukid upang maghanap ng pansamantalang kublihan, nakatagpo siya ng isang paring (Rocha) nagtatago sa isang langkay ng mga magnanakaw. Nakuha nila ang pagkilala sa isa't isa at nakiusap ang pari kay Kulas na arugaan ang kanyang anak sa labas na si Bindoy (Belleza) sa Maynila. Sa kanilang daan patungo sa lungsod, nakatagpo sina Kulas at ang bata ng isang pangkat ng tanghalang panlakbay. Umibig si Kulas sa punong tauhan na si Diding (Diaz). Subali't hindi siya binigyan ng pagkakataon na ipahayag ang kanyang pag-ibig gayundin ang nararapat niyang tumuloy sa lungsod para sa kasamang bata at kinailangang kumilos nang patungo ang pangkat._NEWLINE_Kasama ang bata sa hila, nakarating si Kulas sa Maynila sa pamamagitan ng bangka. Pinatnubay ni Lim (Tsing), isang Tsinong mangangalakal na nakatagpo niya sa lakbay, siya sa lungsod. Naligaw si Kulas pagkatapos ng paghahatid ng bata sa patutunguhan, hanggang nakatagpo niya muli si Diding, na kasal na sa isang mestisong Kastila na si Don Tibor (Garcia)._NEWLINE_Ang isa pang kasawian ay nangyari kay Kulas nang nagkamaling akalain ng mga sundalong Kastila na siya ay tulisan. Siya ay ikinarsel nguni't tumakas na may tulong kapwa-bilanggo, na isang mag-iinog, bago hinatulan siya ng parusang bitay. Samantala, ang Maynila ay nasa gitna ng kasaligutgutan dahil sa pagdating ng mga Amerikano. Bumagsak ang pamahalaang Kastila, at nagpasiya si Kulas na makita si Diding para sa huling pagkakataon. Pagkatapos ng isang maigsing tagpo sa babae, umalis si Kulas, sa paghahagad ng kanyang kinabukasan at ang kanyang kakilanlan bilang isang Pilipino.\n_START_SECTION_\nPagsusuri ng pelikula\n_START_PARAGRAPH_\nAng pelikula ay nagsasalaysay ng mga pakikipagsapalaran at riwara ng isang walang pakunwaring batang magbubukid na si Nicolas Ocampo (ginampanan ni Christopher De Leon), Kulas ang kanyang palayaw, na lumalagalag sa pamamagitan ng Rebolusyong Pilipino ng 1896-1898 at ang Digmaang Pilipino-Amerikano ng 1899-1901. Ang mga kaganapan ay nagsisilbi bilang mga pagbabago para kay Kulas upang dumating sa isang pangingilakan tungkol sa kanyang kakilanlan bilang isang tao at bilang isang Pilipino."